open-index/open-wikipedia-markdown huggingface dataset:
Zhang Linpeng

**Zhang Linpeng** (; s. 9. toukokuuta 1989 Jinan, Shandong) on kiinalainen jalkapalloilija, joka edustaa Kiinan Superliigassa pelaavaa Guangzhou Evergrandea. Oikeajalkainen Zhang on pelipaikaltaan oikea laitapuolustaja. Hän kuuluu myös Kiinan jalkapallomaajoukkueeseen.

## Seurajoukkueura
Zhang aloitti ammattilaisuransa vuonna 2006 toiseksi korkeimman sarjatason Shanghai East Asia FC:ssä, jossa hän pelasi vuodet 2006–2010. Otteluita kertyi 65 ja maaleja kaksi.

Tammikuussa 2011 Zhang siirtyi Kiinan Superliigan Guangzhou Evergrandeen. Hän debytoi seuran paidassa Dalian Shideä vastaan saman vuoden huhtikuussa. Heti ensimmäisellä kaudellaan hän voitti seuran kanssa liigamestaruuden. Sama toistui seuraavalla kaudella eli kaudella 2012, nyt Zhang voitti myös cupin ja supercupin. Kaudella 2013 Guangzhou ja Zhang voittivat sekä maan mestaruuden että AFC Champions Leaguen, jonka ansiosta joukkue pelasi seuraavana vuonna seurojen MM-kilpailuissa, joissa Zhang esiintyi kolmessa ottelussa. Kauden 2014 jälkeen Zhang saavutti neljännen liigamestaruutensa. Hänet on valittu kahdesti liigan tähdistöjoukkueeseen ja kerran myös Champions Leaguen tähdistöön. Italialaisseura Inter Milan on kiinnostunut Zhangin peliesityksistä.

## Maajoukkueura
Zhang on pelannut Kiinan nuorten maajoukkueissa. Debyytti Kiinan jalkapallomaajoukkueessa tapahtui joulukuussa 2012 ystävyysottelussa Jordaniaa vastaan. Zhang onnistui tuossa pelissä myös maalinteossa. Vuonna 2010 Zhang voitti Kiinan kanssa Itä-Aasian mestaruuden. Hän on kuulunut Kiinan joukkueeseen vuoden 2011 Aasian-mestaruuskilpailuissa, joissa hän teki yhden maalin, sekä myös vuoden 2015 Aasian-mestaruuskilpailuissa.

## Muuta
Zhangin lempinimi *Zhangmos* tulee hänen samanlaisesta pelityylistään jalkapallon MM- ja EM-kultamitalistin, espanjalaisen Sergio Ramosin kanssa.

## Lähteet

## Aiheesta muualla
* 
* 
* Zhang Linpeng Soccerway-sivustolla
Chi Chunxue

**Chi Chunxue** (, s. 4. tammikuuta 1998) on kiinalainen maastohiihtäjä. 

Chi debytoi maastohiihdon maailmancupissa marraskuussa 2013 Rukalla sijoittuen perinteisen sprintissä sijalle 98. Hänen paras sijoituksensa maailmancupin osakilpailussa on 47. sija Tour de Skin osakilpailussa Val di Fiemmessä tammikuussa 2014. Chi oli mukana kauden 2013–2014 Tour de Skillä.

Chi kilpailee vuoden 2015 MM-kilpailuissa Falunissa. Hän oli perinteisen sprintin 53:s ja yhdistelmäkilpailun 52:s. Karsinnassa naisten kymmenen kilometrin vapaan hiihtotavan kilpailuun Chi oli ylivoimainen ja jätti toiseksi tulleen Bosnia ja Hertsegovinan Tanja Karišikin 50 sekunnin päähän. 

## Lähteet
Marin Draganja

**Marin Draganja** (s. 13. toukokuuta 1991 Split) on kroatialainen ammattilaistennispelaaja, jonka ammattilaisura alkoi vuonna 2009. 185 senttimetriä pitkä ja 78 kilogrammaa painava Draganja on vasenkätinen ja hänen valmentajanaan toimii entinen tennispelaaja Gilbert Schaller. Draganja on erikoistunut nelinpeliin.

Kaksinpelissä Draganja on ollut parhaimmillaan ATP-rankingin sijalla 550 huhtikuussa 2013. Nelinpelissä hän on ATP-rankingin sijalla 24., joka on myös hänen uransa korkein sijoitus rankingissa. Draganja on saavuttanut urallaan kaksi nelinpelin ATP-turnausvoittoa, heinäkuussa 2014 Hampurissa Romanian Florin Mergean kanssa, ja helmikuussa 2015 nykyisen parinsa, Suomen Henri Kontisen kanssa kotimaassaan Zagrebissa. Vuonna 2014 Draganja selviytyi Mergean kanssa Ranskan avoimissa semifinaaleihin. Wimbledonissa ja Australian avoimissa Draganja on ollut parhaimmillaan toisella kierroksella ja Yhdysvaltain avoimissa ensimmäisellä kierroksella.

Myös Draganjan pikkuveli Tomislav Draganja on tennispelaaja. 

## Lähteet
Niilo Elo

**Niilo Elo** (6. joulukuuta 1909 Kouvola – 28. elokuuta 1997 Helsinki) oli suomalainen kauppaneuvos ja filosofian maisteri. Elo oli Yhtyneet Paperitehtaat Oy:n tytäryhtiön paperisäkkejä, aaltopahvia ynnä muita paperijalosteita valmistaneen Paperituote Oy:n toimitusjohtajana. Hän oli 1930-luvulla mukana opiskelijajärjestöjen toiminnassa.

Elon vanhemmat olivat veturinkuljettaja Hjalmar Elo (entinen Nygrén) ja Martta Matilda Rantanen. Hän pääsi ylioppilaaksi 1928 ja valmistui filosofian maisteriksi Helsingin yliopistosta 1934. Elo oli yliopiston historiallis–kielitieteellisen laitoksen apulaisamanuenssina 1933–1935 ja opiskeli Kööpenhaminan yliopistossa 1934 sekä Königsbergin yliopistossa 1935–1936.

Elo oli Ylioppilaslehden päätoimittajana 1936–1937, Kymenlaakson osakunnan kuraattorina 1937–1938, Suomen ylioppilaskuntien liiton puheenjohtajana 1937 sekä päätoimittajana Valkeakosken Sanomat -lehdessä 1940–1941 ja Yhtyneet Paperitehtaat Oy:n Työn Äärestä -henkilöstölehdessä 1940–1950. Elo toimi Paperituote oy:n mainospäällikkönä 1940–1947 sekä yhtiön toimitusjohtajana ja johtokunnan jäsenenä 1949–1970. Hän oli Yhtyneet Paperitehtaat Oy:n osastopäällikkönä 1949–1949, Yhtyneet Paperitehtaat Oy:n Paperituotteen johtajana 1949–1974 sekä Yhtyneet paperitehtaat Oy:n johtokunnan jäsenenä 1951–1970 ja johtajiston jäsenenä 1970–1974. Hän sai kauppaneuvoksen arvon 1969.

Elo oli Valkeakosken kauppalanvaltuuston jäsenenä 1945–1948 ja 1952–1954.

## Lähteet
Kaihonkukat

**Kaihonkukat** eli **sinikaihonkukat** (*Omphalodes*) on lemmikkikasvien heimoon kuuluva kasvisuku, jossa on noin 28 lajia. Kaihonkukat ovat yksi-, kaksi- tai monivuotisia ruohovartisia kasveja. Niitä esiintyy Euroopassa, Pohjois-Afrikassa ja Aasiassa. Kaihonkukilla on siniset tai valkoiset kukat, jotka ovat paljon samannäköisiä kuin lemmikeillä.

Muutamia kaihonkukkia viljellään koristekasvina. Tunnettu puutarhaperenna on kevätkaihonkukka, jota kasvaa luonnonvaraisena eteläisen Keski-Euroopan vuoristojen, kuten Alppien, Apenniinien ja Karpaattien, kosteissa metsissä. Kevätkaihonkukka menestyy hyvin myös Suomen ilmastossa, joten se on joskus levinnyt viljelykarkulaiseksi Etelä-Suomessa.

## Lajeja
* turkinkaihonkukka (*Omphalodes cappadocica*)
* kesäkaihonkukka (*Omphalodes linifolia* eli *Iberodes linifolia*)
* kevätkaihonkukka (*Omphalodes verna*)


Omphalodes cappadocica 2.jpg|Turkinkaihonkukka.
Omphalodes linifolia EnfoqueFlores 2011-4-24 RioMontoro SierraMadrona.jpg|Kesäkaihonkukka.
Omphalodes linifolia Habitus 2011-4-24 RioMontoro SierraMadrona.jpg|Kesäkaihonkukka.
Boraginaceae - Omphalodes verna-6.JPG|Kevätkaihonkukka.


## Lähteet

## Aiheesta muualla
* Kassu – Kasvien suomenkieliset nimet: Kaihonkukat (''Omphalodes'')
* Suomen Lajitietokeskus: Sinikaihonkukat – ''Omphalodes''
*ITIS: ''Omphalodes'' 
*United States Department of Agriculture (USDA): ''Omphalodes''
Portugalin beachfutismaajoukkue

**Portugalin beachfutismaajoukkue** edustaa Portugalia beachfutiksen kansainvälisissä otteluissa. Joukkuetta hallinnoi Portugalin jalkapalloliitto ja se kuuluu FIFA:an ja UEFA:an. Portugalin maajoukkue on saavuttanut kaksi MM-kultaa, vuosina 2001 ja 2015. Lisäksi se on saavuttanut kolme MM-hopeaa ja viisi MM-pronssia. Euro Beach Soccer Leaguen Portugali on voittanut neljästi ja Euro Beach Soccer Cupin kuudesti. Vuoden 2015 Euroopan kisoista Bakusta joukkue saavutti pronssia.

Joukkueen päävalmentaja on Mário Narciso ja sen kapteeni on angolalaissyntyinen Madjer, joka on yksi kaikkien aikojen parhaista beachfutispelaajista ja myös vuosien 2001 ja 2015 maailmanmestari. 

Portugali järjesti vuoden 2015 MM-kilpailut, jotka päättyivät sen mestaruuteen.

## Pelaajat
Joukkueen pelaajat vuoden 2015 MM-kilpailuissa, jotka päättyivät Portugalin osalta mestaruuteen.

* **1** M Tiago Petrony
* **2** P Rui Coimbra
* **3** P Léo Martins
* **4** P Bruno Torres
* **5** L Jordan Santos
* **6** H Alan Cavalcanti
 
* **7** L Madjer (**C**)
* **8** L José Maria Fonseca
* **9** H Bruno Novo
* **10** H Belchior
* **11** P Bé Martins
* **12** M Elinton Andrade

### Muita pelaajia
* P Tiago Batalha
* P Lucio Carmo 
* M Paulo Graça
* M Nuno Hidalgo
* P Nuno Tavares

## Lähteet
Venevaja

**Venevaja** on rakennus, joka on osittain tai kokonaan vedessä ja on tarkoitettu veneen ja veneilytarvikkeiden säilömiseen. 

Suomessa ja Ruotsissa venevajat ovat perinteinen näky saaristossa, jossa elanto saatiin pääosin merestä. Kalastuslaivojen suurentuminen 1900-luvulla sekä maankohoamisen aiheuttama rannikkovesien madaltuminen teki monista vanhoista venevajoista käyttökelvottomia. 1900-luvulla rakennettiin suurempia ja syvemmällä sijaitsevia venevajoja.

## Katso myös
*Talas

## Lähteet

## Aiheesta muualla
Halikat

**Halikat** (*Mertensia*) on lemmikkikasveihin kuuluva kasvisuku, jossa on noin 50 lajia. Halikat ovat monivuotisia ruohokasveja, jotka kasvavat kosteilla niityillä, metsissä tai merenrannoilla Euroopassa, Aasiassa, Pohjois-Amerikassa ja Grönlannissa. Kukat ovat tavallisesti sinisiä ja kellomaisia. Halikoita voidaan viljellä puutarhaperennana.

## Lajeja
* merihalikka (merenrantahalikka) (*Mertensia maritima*)
* luotohalikka (*Mertensia primuloides*)
* helmiäishalikka (*Mertensia pulmonarioides*, syn. *M. virginica*)
* siperianhalikka (*Mertensia sibirica*)
* taivaanhalikka (*Mertensia arizonica*)


Mertensia maritima 2.jpg|Merihalikka.
Mertensia maritima 6.jpg|Merihalikka.
Mertensia sibirica Siperianhalikka C H5645.jpg|Siperianhalikka.


## Lähteet

## Aiheesta muualla
*Finto: Kassu – Kasvien suomenkieliset nimet: Halikat (''Mertensia'')
*Suomen Lajitietokeskus: Halikat – ''Mertensia''
*ITIS: ''Mertensia'' 
*United States Department of Agriculture (USDA): ''Mertensia'' 
*Flora of China: ''Mertensia''
Raunioyrtit

**Raunioyrtit** (*Symphytum*) on lemmikkikasveihin kuuluva kasvisuku, jossa on 25–35 lajia. Raunioyrtit ovat monivuotisia ruohokasveja, jotka kasvavat monenlaisilla kasvupaikoilla. Niitä esiintyy Euroopassa, Pohjois-Afrikassa ja Länsi-Aasiassa. Jotkin lajit voivat olla haitallisesti leviäviä. Useita raunioyrttejä käytetään koristekasveina perennana.

## Lajeja ja risteymiä
* *[[tarharaunioyrtti|Symphytum asperum]]* – tarharaunioyrtti
* *[[kaukasianraunioyrtti|Symphytum caucasicum]]* – kaukasianraunioyrtti
* *[[peittoraunioyrtti|Symphytum ibericum]]* – peittoraunioyrtti (myös *Symphytum ibiricum*)
* *[[rohtoraunioyrtti|Symphytum officinale]]* – rohtoraunioyrtti
** ''S. officinale'' var. ''bohemicum'' – valkorohtoraunioyrtti (valkoraunioyrtti)
** *S. officinale* var. *officinale* – tummarohtoraunioyrtti
* *[[Symphytum orientale]]*
* *[[keltaraunioyrtti|Symphytum tuberosum]]* – keltaraunioyrtti 

Risteymiä:
* ''Symphytum'' × ''uplandicum'' – ruotsinraunioyrtti (tarharaunioyrtin ja rohtoraunioyrtin risteymä)


Symphytum asperum bloemen.jpg|Tarharaunioyrtti (*Symphytum asperum*)
Symphytum caucasicum - Fleurs.jpg|Kaukasianraunioyrtti (*Symphytum caucasicum*)
Karakafes otu.jpg|Peittoraunioyrtti (*Symphytum ibericum*)
Symphytum officinale 1.jpg|Rohtoraunioyrtti (*Symphytum officinale*)
Symphytum tuberosum2.jpg|Keltaraunioyrtti (*Symphytum tuberosum*)


## Lähteet

## Aiheesta muualla
* Kassu – Kasvien suomenkieliset nimet: Raunioyrtit (''Symphytum'')
* Suomen Lajitietokeskus: Raunioyrtit – ''Symphytum''
* ITIS: ''Symphytum'' 
* United States Department of Agriculture (USDA): ''Symphytum'' 
* Flora of China: ''Symphytum''
Velholehdet

**Velholehdet** (*Circaea*) on horsmakasveihin kuuluva kasvisuku. Suvussa on kahdeksan lajia ja lisäksi useita risteymälajeja. Niitä esiintyy Euraasiassa ja Pohjois-Amerikassa. Lajeista pikkuvelholehteä, välivelholehteä ja isovelholehteä voidaan viljellä monivuotisena koristekasvina. Yksi velholehtilaji, pikkuvelholehti esiintyy luonnonvaraisena Suomessa. Sitä kasvaa koko maan alueella kosteissa lehtometsissä.

## Lajeja
* pikkuvelholehti (*Circaea alpina*)
* isovelholehti (*Circaea lutetiana*)

Risteymiä:
* välivelholehti (*Circaea* × *intermedia*, pikkuvelholehti × isovelholehti)


20140825Circaea lutetiana3.jpg|Isovelholehti.
26.07.07 Circaea-lutetiana-habit.jpg|Isovelholehti.
Circaea erubescens 1.JPG|*[[Circaea erubescens]]*.
Circaea mollis mizutamasw02.jpg|*[[Circaea mollis]]*.


## Lähteet

## Aiheesta muualla
* Kassu – Kasvien suomenkieliset nimet: Velholehdet (''Circaea'')
* Suomen Lajitietokeskus: Velholehdet – ''Circaea''
* ITIS: ''Circaea'' 
* United States Department of Agriculture (USDA): ''Circaea'' 
* Flora of China: ''Circaea''
Anders Sandøe Ørsted

**Anders Sandøe Ørsted** (21. joulukuuta 1778 Rudkøbing – 1. toukokuuta 1860) oli tanskalainen oikeustieteilijä ja poliitikko, joka toimi Tanskan pääministerinä vuosina 1853–1854.

## Elämäkerta

Ørsted valmistui juristiksi 1799 ja työskenteli vuodesta 1801 Tanskan oikeuslaitoksessa ja vuodesta 1813 hallituskansliassa. Hänestä tuli 1825 yliprokurori ja 1842 valtakunnanministeri (*statsminister*, ei tuolloin vielä tarkoittanut pääministeriä). Hän menetti Tanskan liberaalien myötätunnon asetuttuaan vastustamaan vaatimuksia perustuslaista ja joutui eroamaan muiden vanhoillisina pidettyjen ministerien joukossa maaliskuussa 1848. Ørsted kuitenkin valittiin lokakuussa 1848 perustuslakia säätävään kansalliskokoukseen, jossa hän esiintyi liberaalin kehityksen vastustajana. Hän oli 1850–1853 edustajana parlamentin ylähuoneessa. Monien yllätykseksi kuningas nimitti Ørstedin pääministeriksi huhtikuussa 1853. Hän yritti avoimesti peruuttaa vuodesta 1848 toteutettuja poliittisia uudistuksia ja sai vastaansa voimakkaan opposition. Ørstedin heinäkuussa 1854 asetuksella vahvistama uusi valtiosääntö herätti lisää vastustusta, ja hän jätti lopulta pääministerin tehtävät saman vuoden joulukuussa. Hänet haastettiin yhdessä eräiden muiden kanssa valtakunnanoikeuteen, mutta vapautettiin helmikuussa 1856.

Ørsted julkaisi monia merkittävinä pidettyjä oikeustieteellisiä ja oikeusfilosofisia tutkielmia, joissa hän käsitteli lähes kaikkia Tanskan lainsäädännön haaroja. Sekä tieteilijänä että hallintomiehenä hänellä on sanottu olleen hyvin suuri vaikutus Tanskan oikeusjärjestelmän ja lainsäädännön kehittämiseen 1800-luvun alkupuolella. Hän oli vuodesta 1848 Tanskan kuninkaallisen tiedeseuran Videnskabernes selskabin puheenjohtaja.

A. S. Ørsted oli kuuluisan tiedemiehen Hans Christian Ørstedin nuorempi veli.

## Lähteet

## Aiheesta muualla
Raparperit

**Raparperit** (*Rheum*) on tatarkasveihin kuuluva kasvisuku, jossa on noin 50 lajia. Ne kasvavat Itä-Euroopassa, Keski-Aasiassa, Himalajalla ja Kiinassa. Raparperit ovat vankkavartisia tai puutuneita perennoja, joiden kukintovarsi venyy näyttävän korkeaksi. Himalajanraparperi voi kasvaa jopa kolme metriä korkeaksi. Raparpereja voidaan hyödyntää monivuotisina koristekasveina, lääkekasveina ja tarharaparperia ruokakasvina.

## Lajeja
* *Rheum alexandrae* – keisarinnanraparperi
* *Rheum australe* – himalajanraparperi
* *Rheum maximowiczii* – kurtturapaperi
* *Rheum officinale* – rohtoraparperi
* *Rheum palmatum* – koristeraparperi
* *Rheum rhabarbarum* (syn. *Rheum* × *hybridum*) – tarharaparperi (raparperi)
* *Rheum rhaponticum* – kallioraparperi
* *Rheum tanguticum* tai *Rheum palmatum* var. *tanguticum* – punakoristeraparperi


Rheum australe Oulu 03.jpg|Himalajanraparperi.
Rheum officinale1.jpg|Rohtoraparperi.
Rheum palmatum1C2000.jpg|Punakoristeraparperi.


## Lähteet

## Aiheesta muualla
*Finto, Kassu – Kasvien suomenkieliset nimet: Raparperit (''Rheum'')
*ITIS: ''Rheum'' 
*United States Department of Agriculture (USDA): ''Rheum'' 
*Flora of China: ''Rheum''
Pekka Paavolainen

**Pekka (Peter, Pietari) Paavolainen** (30. joulukuuta 1868 Kivennapa – 12. tammikuuta 1930 Kivennapa) oli suomalainen henkikirjoittaja, varatuomari ja kansanedustaja.

Paavolaisen vanhemmat olivat maakauppias Pietari Paavolainen (1846–1902) ja Maria Kääpä (1847–1906). Hän pääsi ylioppilaaksi Viipurin lyseosta 1888 ja suoritti Helsingin yliopistossa kameraalitutkinnon 1890 ja yleisen oikeustutkinnon 1893. Paavolainen sai varatuomarin arvon 1897.

Paavolainen toimi Suomen senaatin talousosaston ylimääräisenä kopistina vuodesta 1890 ja oli sittemmin Äyräpään kihlakunnan henkikirjoittajana 1899–1913 ja 1917–1930. Hän joutui välillä eroamaan henkikirjoittajan virasta Suomen kenraalikuvernöörin painostuksesta 1913. Paavolainen toimi lisäksi Rajajoen hoitoalueen metsäkasöörinä 1900–1907 ja 1913–1923, Kivennavan seurakunnan kirkonisännöitsijänä 1902–1906 sekä Viipurin läänin maatalouskomissionin sihteerinä 1907–1909. Hän oli vuonna 1910 senaatin määräämänä Suomen valtion edustajana Suomenlahden ja Laatokan välisen rajan rajankäynnissä ja kuului 1910-luvun alussa jäsenenä Kivennavan ja Uudenkirkon kuntien yhdistämistä Pietarin kuvernementtiin vastustaneeseen adressitoimikuntaan.

Paavolainen oli nuorsuomalaisen puolueen ja vuodesta 1918 kokoomuspuolueen kansanedustajana 1914–1919 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.

Pekka Paavolainen oli naimisissa vuodesta 1894 Alice Laura Helena Löfgrenin kanssa. Heidän lapsiaan olivat kirjailija Olavi Paavolainen (1903–1964) ja diplomi-insinööri, vuorineuvos Lauri Paavolainen (1899–1958). Pekka Paavolaisen veli oli kansanedustaja Erkki Paavolainen (1890–1960).

## Lähteet
Suoputket

**Suoputket** (*Peucedanum*) on sarjakukkaiskasveihin kuuluva kasvisuku. Suoputkia voidaan viljellä monivuotisina koristekasveina. Rohtosuoputkea ja rihmasuoputkea on käytetty lääkekasvina. Yksi suoputkilaji, luhtasuoputki kasvaa luonnonvaraisena Suomessa. Sitä esiintyy koko maassa, paitsi Pohjois-Lapissa.

## Lajeja
* *Peucedanum officinale* – rihmasuoputki
* *Peucedanum ostruthium* – rohtosuoputki
* *Peucedanum palustre* – luhtasuoputki eli suoputki
* *Peucedanum lowei* – mestarinjuuri
* *Peucedanum oreoselinum* – hietasuoputki
* *Peucedanum verticillare* tai *Tommasinia altissima* – kiehkurakarjunputki


Peucedanum officinale (7977286392).jpg|Rihmasuoputki.
Peudecanum ostruthium 001.JPG|Rohtosuoputki.
Peudecanum ostruthium 002.JPG|Rohtosuoputki.


## Lähteet

## Aiheesta muualla
* Suomen Lajitietokeskus: Suoputket – ''Peucedanum''
* Kassu – Kasvien suomenkieliset nimet: Suoputket (''Peucedanum'')
* Integrated Taxonomic Information System (ITIS): ''Peucedanum'' 
* United States Department of Agriculture (USDA): ''Peucedanum'' 
* Flora of China: ''Peucedanum''
Halston Sage

**Halston Jean Schrage** (s. 10. toukokuuta 1993 Los Angeles, Kalifornia), tunnetaan paremmin nimellä **Halston Sage**, on yhdysvaltalainen näyttelijä. Hänet tunnetaan mm. Gracena Nickelodeonin tv-sarjassa *[[How to Rock]]* ja NBC:n sarjasta *[[Uhka (televisiosarja)|Uhka]]*, jossa hän näyttelee Amberia. 

Sage tunnetaan myös sivurooleista elokuvissa *[[The Bling Ring]]* (2013), *[[Oikeesti aikuiset 2]]* (2013), *[[Naapurit (elokuva)|Naapurit]]* (2014) ja *[[Paper Towns]]* (2015).

Sagen debyyttirooli oli vuonna 2011 Nickelodeonin sarjassa *[[Victorious (televisiosarja)|Victorious]]*. Hän on juutalainen ja hänellä on kaksi nuorempaa sisarusta, Kate ja Max. Hänen sukujuurensa ovat Latviasta ja Puolasta.

Sage oli ehdolla parhaan suudelman MTV Movie Award -palkinnon saajaksi yhdessä Rose Byrnen kanssa.

## Filmografia
Rantaputket

**Rantaputket** (*Ligusticum*) on sarjakukkaiskasveihin kuuluva kasvisuku, jossa on yli 50 lajia. Lajeista koloradonrantaputkea ja merirantaputkea voidaan hyödyntää monivuotisena koristekasvina ja maustekasvina. Yksi rantaputkilaji, merirantaputki kasvaa luonnonvaraisena Suomessa. Sitä esiintyy tulokaskasvina länsi- ja etelärannikon kivikkoisilla merenrannoilla.

## Lajeja
* koloradonrantaputki (*Ligusticum porteri*)
* merirantaputki (aik. rantaputki) (*Ligusticum scothicum* tai *L. scoticum*)
* rusorantaputki (*Ligusticum mutellina*)

## Lähteet

## Aiheesta muualla
* Finto: Kassu – Kasvien suomenkieliset nimet: Rantaputket (''Ligusticum'')
* Suomen Lajitietokeskus: Rantaputket – ''Ligusticum''
*ITIS: ''Ligusticum'' 
*United States Department of Agriculture (USDA): ''Ligusticum'' 
*Flora of China: ''Ligusticum''
Goodbye to Yesterday

”**Goodbye to Yesterday**” on virolaisten Elina Bornin ja Stig Rästan esittämä kappale. He osallistuivat kappaleella Eesti Laul -kilpailuun 2015 voittaen sen ylivoimaisesti yli 70&nbsp;000 äänellä, mikä on suurin äänisaalis koko kilpailun historiassa. Voiton myötä he pääsivät edustamaan Viroa vuoden 2015 Eurovision laulukilpailuun. Elina Born oli aiemmin hakenut edustuspaikkaa kerran ja Stig Rästa useita kertoja.

Kappale sijoittui Eurovision ensimmäisessä semifinaalissa kolmannelle sijalle 105 pisteellä ja pääsi finaaliin. Finaalissa sijoitus oli seitsemäs, ja pistesaalis 106 pistettä.

## Lähteet
Carl Theodor Zahle

**Carl Theodor** (**C. Th.**) **Zahle** (19. tammikuuta 1866 Roskilde – 3. helmikuuta 1946) oli tanskalainen poliitikko, joka toimi Tanskan pääministerinä vuosina 1909–1910 ja 1913–1920. Hän edusti Radikaali Venstre -puoluetta.

## Elämäkerta

Zahle oli suutarin poika, joka kouluttautui lakimieheksi. Hän toimi vuodesta 1891 *[[Politiken]]*-lehden toimittajana ja oli edustajana kansankäräjillä vuodesta 1895 alkaen. Hän kuului aluksi liberaaliin Venstrereformpartiet-puolueeseen, jonka hajottua vuonna 1905 hänestä tuli Radikaalin Venstren johtohahmo. Zahle onnistui kaatamaan epäluottamuslauseella Ludvig Holstein-Ledreborgin hallituksen ja tuli itse ensimmäisen kerran pääministeriksi lokakuussa 1909, mutta joutui eroamaan seuraavan vuoden heinäkuussa. Hän pyrki tuolloin muuttamaan varsinkin maanpuolustuslakia siten, että Tanskan armeijaa kevennettäisiin. Vuosina 1911–1913 Zahle toimi Stegen kaupungin pormestarina.

Zahle palasi pääministeriksi kesäkuussa 1913 ja saavutti toisella pääministerikaudellaan suuren vaikutusvallan. Hänen hallituksensa sai ensimmäisen maailmansodan aikana poikkeukselliset valtaoikeudet ja toteutti monia merkittäviä uudistuksia. Se muun muassa uudisti vuonna 1915 parlamentin antamalla naisille äänioikeuden, muuttamalla kansankäräjien vaalitavan suhteelliseksi ja poistamalla ylähuoneen eli maapäivien (*landsting*) vaaleista etuoikeutetut äänestäjäryhmät, myi vuonna 1917 Tanskan Länsi-Intian saaret pois, antoi vuonna 1918 Islannille itsehallinnon ja lakkautti eräitä vanhentuneita maanomistusjärjestelyitä. Puolueloikkausten seurauksena Zahlen hallitus menetti vuoden 1920 alussa kapean enemmistönsä parlamentissa, jolloin kuningas Kristian X painosti Zahlea jättämään eronpyyntönsä. Kuninkaan kyseenalaisena pidetty toimi synnytti Tanskassa niin sanotun pääsiäiskriisin.

Zahle siirtyi vuonna 1928 kansankäräjiltä ylähuoneeseen, jossa hän oli vuoteen 1939. Hän toimi vielä oikeusministerinä Thorvald Stauningin hallituksessa vuosina 1929–1935 sekä maapäivien puhemiehenä vuosina 1936–1939.

## Lähteet
Piikkiputket

**Piikkiputket** (*Eryngium*) on sarjakukkaiskasveihin kuuluva suku, jossa on 230 lajia. Ne ovat yksi-, kaksi- tai monivuotisia kasveja, joiden luonnonvarainen esiintymisalue on laaja. Euroopassa, Pohjois-Afrikassa, Turkissa, Keski-Aasiassa, Kiinassa ja Koreassa esiintyvät lajit kasvavat kuivilla kallioisilla paikoilla tai merenrannoilla. Pohjois- ja Etelä-Amerikassa esiintyvät lajit kasvavat yleensä märillä ja soisilla ruohostomailla. Useimmilla piikkiputkilla on piikkisten lehtien muodostama tyviruusuke ja kukintona ohdakemainen sarja, joka on pallon tai sylinterin muotoinen.

Useita eri piikkiputkia viljellään monivuotisina koristekasveina, kaksivuotista salaattipiikkiputkea ravintokasvina. Alppipiikkiputkea ja sinipiikkiputkea käytetään leikkokukkana.

## Lajeja
* alppipiikkiputki (*Eryngium alpinum*)
* metallipiikkiputki (*Eryngium amethystinum*)
* koreapiikkiputki (*Eryngium bourgatii*)
* sahapiikkiputki (*Eryngium bromeliifolium*)
* kenttäpiikkiputki (*Eryngium campestre*)
* kaukasianpiikkiputki (*Eryngium caucasicum*)
* salaattipiikkiputki (*Eryngium foetidum*)
* hohtopiikkiputki (*Eryngium giganteum*)
* hopeapiikkiputki (*Eryngium heterophyllum*)
* meripiikkiputki (*Eryngium maritimum*)
* sinipiikkiputki (*Eryngium planum*)
* jukkapiikkiputki (*Eryngium yuccifolium*)


Eryngium July 2011-1.jpg|Metallipiikkiputki.
Eryngium bourgatii (Pyrenees) 2.jpg|Koreapiikkiputki.
Eryngium campestre 310705b.jpg|Kenttäpiikkiputki.
Culantro (Eryngium foetidum) 2.jpg|Salaattipiikkiputki.
Eryngium giganteum1.jpg|Hohtopiikkiputki.
Blauwe zeedistel DSCF2091.JPG|Meripiikkiputki.
Eryngium planum bgiu.jpg|Sinipiikkiputki.


## Lähteet

## Aiheesta muualla
* Kassu – Kasvien suomenkieliset nimet: Piikiputket (''Eryngium'')
* ITIS: ''Eryngium'' 
* United States Department of Agriculture (USDA): ''Eryngium'' 
* Flora of China: ''Eryngium''
Kuuruohot

**Kuuruohot** (*Lunaria*) on ristikukkaiskasveihin kuuluva suku, jossa on kolme lajia. Kuuruohoja esiintyy Euroopassa ja Länsi-Aasiassa. Ne ovat yksi-, kaksi- tai monivuotisia ruohovartisia kasveja. Kesäkuuruohoa, joka on yksi- tai kaksivuotinen, ja ikikuuruohoa, joka on perenna, viljellään koristekasvina. Kesäkuuruohon kuivia lituja käytetään leikkokasvina.

## Lajeja
Kuuruoholajit ovat:
* Ikikuuruoho (*Lunaria rediviva*)
* Kesäkuuruoho (*Lunaria annua*)
* *Lunaria telekiana*


Rouen fleur place de la gare 7.JPG|Kesäkuuruoho.
LunariaAnnua2.jpg|Kesäkuuruohon lituja.
1024 Ausdauerndes Silberblatt (Lunaria rediviva)-2198.jpg|Ikikuuruoho.
Lunarai rediviva0.jpg|Ikikuuruoho.


## Lähteet

## Aiheesta muualla
*Finto, Kassu – Kasvien suomenkieliset nimet: Kuuruohot (''Lunaria'')
* Suomen Lajitietokeskus: Kuuruohot – ''Lunaria''
*ITIS: ''Lunaria'' 
*United States Department of Agriculture (USDA): ''Lunaria''
Rudy Gobert

**Rudy Gobert** (s. 26. kesäkuuta 1992 Saint-Quentin) on ranskalainen koripalloilija.

## Urheilu-ura ja elämä

Sentterinä pelaava 216-senttinen Gobert edusti vuosina 2010–2013 kotimaansa Cholet Basketia. Denver Nuggets varasi hänet 27. vuorolla NBA:han . Gobert on edustanut NBA:ssa Utah Jazzia, josta häntä on peluutettu myös D-Leaguen puolella. Kaudesta 2015–2016 lähtien hän on kuulunut säännöllisesti Jazzin aloituskokoonpanoon. Kaudella 2016–2017 hän oli NBA:n torjuntatilaston ykkönen (2,6 torjuntaa per ottelu) ja hänet valittiin . Kaudella 2017–2018 hänet valittiin ksi. Kaudella 2018–2019 hänet valittiin NBA:n kolmostähdistökentälliseen ja jälleen vuoden puolustuspelaajaksi.

Maaliskuussa 2020 Robertin todettiin saaneen koronavirustartunnan. Pian tämän jälkeen NBA-kausi keskeytettiin.

Ranskan maajoukkueessa Gobert on voittanut olympiahopeaa Tokiosta 2020 ja pronssia vuosien 2014 ja 2019 MM-kilpailuista sekä vuoden 2015 EM-kilpailuista.

## Lähteet
* Rudy Gobert Europe Stats Basketball-Reference.com 
* Rudy Gobert NBA Stats  Basketball-Reference.com 
* Rudy Gobert lnb.fr 
* Profiili euroleague.net 

### Viitteet

## Aiheesta muualla

* Rudy Gobert nba.com 
* 
* Rudy Gobert basketball profile eurobasket.com
Triumph (Circlen albumi)

__NOTOC__
**Triumph** on vuonna 2009 ilmestynyt Circlen 31. albumi. Levy äänitettiin New Jerseyssä WFMU-radioaseman studiossa syyskuussa 2007, jolloin se myös radioitiin. Samassa paikassa oli taltioitu jo yhtyeen vuoden 2006 albumi *[[Arkades (albumi)|Arkades]]*. *Triumph* julkaistiin aluksi vain vinyylinä tammikuussa 2009 ja CD-muodossa se ilmestyi saman vuoden marraskuussa.

## Kappaleet
;A-puoli
# 
# 
;B-puoli
# 
;C-puoli
# 
;D-puoli
# 
# 

## Kokoonpano
* Mika Rättö – laulu, kosketinsoittimet
* Janne Westerlund – kitara, laulu
* Jussi Lehtisalo – basso, laulu
* Tomi Leppänen – rummut

## Lähteet
*Circle: Triumph Finnmusic.
Leukoijat

**Leukoijat** (*Matthiola*) on ristikukkaiskasveihin kuuluva suku, jossa on 55 lajia. Niitä esiintyy Länsi-Euroopassa, Etelä-Afrikassa, Keski-Aasiassa ja Kaakkois-Aasiassa. Leukoijat ovat yksi- tai monivuotisia pystykasvuisia ruohokasveja, harvoin varpuja. Useita leukoijalajeja viljellään yksivuotisina koristekasveina, välimerenleukoijasta jalostettu talvileukoija on myös huonekasvi ja leikkokasvi.

## Lajeja
* *Matthiola fruticulosa* – varpuleukoija
* *Matthiola incana* – välimerenleukoija eli tarhaleukoija
* *Matthiola longipetala* – sarvileukoija
** *M. longipetala* subsp. *bicornis* – kaarisarvileukoija
** *M. longipetala* subsp. *longipetala* – harosarvileukoija
* *Matthiola sinuata* – merileukoija
* *Matthiola bolleana* – lanzarotenleukoija
* *Matthiola fragrans* – tuoksuleukoija
* *Matthiola livida* – egyptinleukoija
* *Matthiola maderensis* – madeiranleukoija
* *Matthiola parviflora* – pikkuleukoija
* *Matthiola tricuspidata* – ristileukoija

## Kuvia

P1070367.jpg|Varpuleukoija.
Matthiola incana1.jpg|Välimerenleukoija.
Matthiola longipetala.jpg|Sarvileukoija.
Giroflée des dunes.jpg|Merileukoija.


## Lähteet

## Aiheesta muualla
*Finto: Kassu – Kasvien suomenkieliset nimet: Leukoijat (''Matthiola'')
*Suomen Lajitietokeskus: Leukoijat – ''Matthiola''
*ITIS: ''Matthiola'' 
*United States Department of Agriculture (USDA): ''Matthiola'' 
*Flora of China: ''Matthiola''
Thomas Heurtel

**Thomas Heurtel** (s. 10. huhtikuuta 1989 Béziers) on ranskalainen koripalloilija.

Pelintekijänä pelaava Heurtel edustaa tällä hetkellä Venäläistä BK Zenit Pietariia ja on edustanut ranskalaisten seurajoukkueiden lisäksi espanjalaisia joukkueita sekä turkkilaista Anadolu Efesiä.

Ranskan maajoukkueessa Heurtel on voittanut olympiahopeaa Tokiosta 2020, pronssia vuoden 2014 MM-kilpailuista ja Euroopan-mestaruuden Sloveniassa 2013. Hän karsiutui aluksi vuoden 2015 EM-kilpailujen Ranskan joukkueesta, mutta hänet nostettiin kisaryhmään Antoine Diot’n loukkaannuttua. Heurtelin seura kielsi tätä kuitenkin osallistumasta turnaukseen, ja Heurtelin tilalle nimettiin Léo Westermann.

## Lähteet
* Thomas Heurtel Europe Stats Basketball-Reference.com 
* Thomas Heurtel  acb.com 
* Profiili euroleague.net 
* Thomas Heurtel basketball profile eurobasket.com 

### Viitteet
Ruth Negga

**Ruth Negga** (s. 1982) on etiopialais-irlantilainen näyttelijä.

Negga syntyi isänsä kotimaassa Etiopiassa, josta perhe muutti äidin kotiseudulle Limerickiin, kun Ruth oli nelivuotias. Isä kuoli liikenneonnettomuudessa kolme vuotta myöhemmin.

Negga opiskeli näyttelemistä Dublinin Trinity Collegen Samuel Beckett Centressä ja aloitti uransa teatterinäyttelijänä. Hän oli ehdolla vuoden 2003 lupaavimman tulokkaan Olivier-palkinnon saajaksi. Hän on esiintynyt esimerkiksi Royal National Theatressa *[[Faidra (näytelmä)|Faidran]]* Ariciana ja *[[Hamlet]]in* Ofeliana.

Elokuvadebyyttinsä Negga teki *[[Capital Letters]]* -draaman pääosassa vuonna 2004. Sitä seurasivat roolit muun muassa elokuvissa *[[Isolation (elokuva)|Isolation]]*, *[[Aamiainen Plutolla]]* ja *[[Colour Me Kubrick]]*. Vuonna 2006 hän oli yksi Berliinin elokuvajuhlilla esiteltävien nuorten eurooppalaisten näyttelijöiden Shooting Stars -tunnustuksen saaneista. Neggalla olisi ollut rooli Celeste-nimisenä orjakarkurina Steve McQueenin vuoden 2013 elokuvassa *[[12 Years a Slave]]*, mutta hänen osuutensa päädyttiin leikkaamaan lopullisesta elokuvasta.

Television puolella Negga esiintyi muun muassa sarjoissa *[[Love/Hate (televisiosarja)|Love/Hate]]*, *[[Secret State]]* ja *[[Misfits (televisiosarja)|Misfits]]* sekä Shirley Basseynä televisioelokuvassa *Shirley* (2011). Vuonna 2013 hän sai ensimmäisen yhdysvaltalaisen televisioroolinsa Marvel-sarjasta *[[S.H.I.E.L.D. Agentit]]*, joka toi kansainvälistä näkyvyyttä. Hän näytteli sarjassa yhteensä 17 jaksossa.

Maaliskuussa 2015 Negga valittiin näyttelemään naispääosaa samannimiseen sarjakuvaan perustuvassa televisiosarjassa *[[Preacher (televisiosarja)|Preacher]]*. Sarja alkoi Yhdysvalloissa 22. toukokuuta 2016.

Ruth Negga esiintyi naispääosassa vuoden 2016 elokuvassa *[[Loving (vuoden 2016 elokuva)|Loving]]*. Hänet palkittiin roolistaan muun muassa parhaan tulokkaan Bafta-palkinnolla, ja hän oli ehdolla esimerkiksi parhaan naispääosan Golden Globen ja Oscarin saajaksi. Samana vuonna Negga esiintyi myös fantasiaelokuvassa **.

Neggalla on rooli James Grayn vuonna 2019 ensi-iltansa saavassa tieteiselokuvassa *[[Ad Astra (elokuva)|Ad Astra]]*.

## Filmografia

## Lähteet

## Aiheesta muualla

*
S/S Faust

**S/S Faust** oli suomalaisen varustaja Ernst Sohnin vuonna 1908 Porvoosta hankkima höyrylaiva. Alus koeajettiin Porvoossa heinäkuussa 1908, ja sen todettiin toimivan moitteettomasti. Sen jälkeen uusi omistaja, tuolloin laivameklarina toiminut Ernst Sohn, ajoi sen Viipurin edustalla sijaitsevaan Uuraaseen (ruots. Trångsund). Faustin rakensi vuonna 1908 Porvoolainen Bruno Nyholmin omistama Porvoon konepaja.

## Lähteet
Paloyrtit

**Paloyrtit** (*Phlomis*) on huulikukkaiskasveihin kuuluva kasvisuku, jossa on noin sata lajia. Paloyrtit ovat salvioita muistuttavia monivuotisia ruohovartiskasveja tai ikivihreitä varpuja ja pensaita. Niitä esiintyy Euroopassa, Pohjois-Afrikassa ja Aasiassa. Kukat ovat valkoisia, keltaisia tai violetteja.

Monia paloyrttilajeja viljellään monivuotisina koristekasveina eli perennoina. Yhtä paloyrttilajia, mukulapaloyrttiä tavataan harvinaisena tulokaskasvina tai viljelyjäänteenä Etelä-Suomessa.

## Lajeja
* kashmirinpaloyrtti (*Phlomis cashmeriana*)
* kultapaloyrtti (*Phlomis cretica*)
* pensaspaloyrtti (*Phlomis fruticosa*)
* tuulenpaloyrtti (*Phlomis herba-venti*)
* huopapaloyrtti (*Phlomis lychnitis*)
* purppurapaloyrtti (*Phlomis purpurea*)
* anatolianpaloyrtti (*Phlomis russeliana*)
* mukulapaloyrtti (*Phlomis tuberosa* eli *Phlomoides tuberosa*)
* helopaloyrtti (*Phlomis viscosa*)
* *[[Phlomis pichleri]]*


0 Phlomis fruticosa - Samoëns (2).JPG|Pensaspaloyrtti.
Phlomis fruticosa 1.jpg|Pensaspaloyrtti.
Phlomis herba-venti .jpg|Tuulenpaloyrtti.
Phlomis purpurea Enfoque 2010-6-25 CampodeCalatrava.jpg|Purppurapaloyrtti.
Phlomis tuberosa flowers.jpg|Mukulapaloyrtti.
Phlomis tuberosa habitus 2.jpg|Mukulapaloyrtti.
Phlomis viscosa 15-05-2009 14-52-54.JPG|Helopaloyrtti.


## Lähteet

## Aiheesta muualla
* Suomen Lajitietokeskus: Paloyrtit – ''Phlomis''
*ITIS: ''Phlomis'' 
*United States Department of Agriculture (USDA): ''Phlomis'' 
*Flora of China: ''Phlomis''
Soundcheck (albumi)

__NOTOC__
**Soundcheck** on vuonna 2009 ilmestynyt Circlen 32. albumi. Se äänitettiin lokakuussa 2009 Lahden Ravintola Torvessa järjestetyllä Space Force One -festivaalilla. Levyllä ovat ensimmäistä kertaa mukana kitaristiveljekset Julius ja Pekka Jääskeläinen, jotka ovat myöhemmin soittaneet myös usealla muulla Circlen albumilla.

Brasilialainen Essence Music julkaisi alun perin vain vinyylinä ilmestyneen *Soundcheckin* CD-muodossa vuonna 2011.

## Kappaleet
;A-puoli
# 
# 
;B-puoli
# 
# 

## Kokoonpano
* Mika Rättö – laulu, kosketinsoittimet
* Julius Jääskeläinen – kitara
* Pekka Jääskeläinen – kitara 
* Janne Westerlund – kitara
* Jussi Lehtisalo – basso, laulu
* Tomi Leppänen – rummut
* Tuomas Laurila – efektit

## Lähteet
*Circle: Soundcheck Finnmusic.

### Viitteet
Abgar V

**Abgar V Ukkama** oli Syyriassa sijainneen Osroenen kuningaskunnan hallitsija vuosina 4 eaa. – 7 ja 13–50. Abgar tunnetaan parhaiten kristillisestä myytistä, jonka mukaan hän olisi käynyt syyriankielistä kirjeenvaihtoa Jeesuksen kanssa. Tämän vuoksi Ortodoksinen kirkko, syyrialais-ortodoksinen kirkko ja Armenian apostolinen kirkko pitävät Abgaria pyhimyksenä.

## Abgarin ja Jeesuksen väitetty kirjeenvaihto

Kirkkoisä Eusebios Kesarealainen julkaisi Abgarin ja Jeesuksen kirjeet teoksensa *[[Kirkkohistoria (Eusebios)|Kirkkohistoria]]* ensimmäisessä osassa ja mainitsi niiden olevan vuodelta 28 tai 29. Tarinan mukaan kuningas Abgar oli sairastunut lepraan ja kuultuaan Jeesuksen ihmeteoista kirjoitti tälle seuraavansisältöisen kirjeen, jossa kutsui tämän pääkaupunkiinsa Edessaan:

Eusebioksen mukaan Jeesus kuitenkin kieltäytyi kohteliaasti Abgarin pyynnöstä ja lähetti hänelle seuraavansisältöisen vastauskirjeen:

Eusebioksen mukaan Ananias-niminen lähetti kuljetti kirjeet Jerusalemin ja Edessan välillä. Eusebios kertoo myös, että Jeesuksen kuoltua Tuomas lähetti Edessaan Taddeuksen, joka todella paransi Abgarin sairauden. Tarina Abgarin ja Jeesuksen kirjeenvaihdosta esiintyy pidemmälle kehitellyssä muodossa *Addain oppi* -nimisessä syyrialaisessa käsikirjoituksessa.

Nykyisen käsityksen mukaan Abgarin ja Jeesuksen kirjeet ovat luultavasti 300-luvun alussa tehty väärennös. Väärennöksen todennäköisenä tarkoituksena oli osoittaa, että kristinusko olisi levinnyt Edessaan jo apostolisena aikana, mikä nykykäsityksen mukaan ei voi olla lainkaan mahdollista. Muun muassa koko Raamattua huijaukseksi väittänyt tutkija Joseph Wheless oli sitä mieltä, että Eusebios oli itse väärennöksen takana. Toinen mahdollisuus on, että Eusebios sai kirjeiden kopiot joltain toiselta ja luuli niitä aidoiksi. Eusebioksen julkaisemien kirjeiden innoittamina jotkut muut tekivät myöhemmin lisää väärennettyjä kuningas Abgarin kirjeitä, joissa tämä mainosti Jeesuksen parantajankykyjä muille Lähi-idän hallitsijoille. Abgarin ja Jeesuksen kirjeiden todenperäisyyttä alettiin epäillä jo 400-luvulla. Siitä huolimatta ne olivat hyvin suosittuja keskiajalla ja Jeesuksen kirjeen kopioista tehtiin onnea tuottavia amuletteja ja talismaaneja. Vielä 1700-luvullakin monet eurooppalaiset uskoivat niiden aitouteen.

### Mandylion-liina

Abgar-myytin laajemman version mukaan Jeesus olisi lähettänyt Abgarille Ananiaan mukana liinan, johon oli kuivannut kasvonsa, ja nimenomaan liina paransi Abgarin. Tämän tarinan mukaan apostoli Taddeus myös kastoi Abgarin ja kaikki edessalaiset kristityiksi. Liinasta, johon oli yliluonnollisesti piirtynyt Jeesuksen kasvojen kuva, tuli mandylion, kaikkein ensimmäinen ikoni, kun Abgar asetti sen koristeltuna näytteille Edessan kaupunginportin seinään.

## Lähteet
Rautatie (albumi)

**Rautatie** on vuonna 2010 ilmestynyt Circlen 19. studioalbumi. Levyllä soittaa kolme kitaristia, kun Plain Ride -yhtyeen Julius ja Pekka Jääskeläinen ovat ensimmäistä kertaa mukana Circlen studiokokoonpanossa. Tyylilajeiltaan se vaihtelee heavyn ja akustisen psykedeelisen rockin välillä. *Rautatie* on Circlen albumiksi poikkeuksellinen, sillä Janne Westerlundin laulama kappale *Lääke* sai myös radiosoittoa.

Helmikuussa 2011 Full Contact Records ja Svart Records julkaisivat *Rautatien* 1 000 kappaleen vinyylipainoksena. Samalla siitä tuli yhtyeen ensimmäinen Suomen viralliselle listalle noussut levy, kun albumi oli maaliskuussa viikon ajan sijalla 43.

## Kappaleet
# 
# 
# 
# 
# 
# 
# 
# 

## Kokoonpano
* Mika Rättö – laulu, kosketinsoittimet
* Julius Jääskeläinen – kitara
* Pekka Jääskeläinen – kitara 
* Janne Westerlund – kitara, laulu
* Jussi Lehtisalo – basso, laulu
* Tomi Leppänen – rummut

## Lähteet
*Circle: Rautatie Finnmusic.

### Viitteet
Infektio (albumi)

__NOTOC__
**Infektio** on vuonna 2011 ilmestynyt Circlen 20. studioalbumi. Sen julkaisi belgialainen Conspiracy Records. Levyllä oli mukana vierailijana aikaisemmin muun muassa Polvo-yhtyeessä soittanut amerikkalainen kitaristi Ash Bowie. Edellisen, jopa pop-vaikutteiseksi luonnehditun *[[Rautatie (albumi)|Rautatie]]*-albuminsa jälkeen Circle palasi *Infektiolla* kokeellisen musiikin pariin. Sitä voidaan pitää myös instrumentaalilevynä, koska albumi ei sisällä varsinaista laulua. *Infektio* sai kriitikoilta ristiriitaisen ja hämmentyneen vastaanoton, mutta nousi kuitenkin Suomen viralliselle listalle viikon ajaksi sijalle 34. Albumin kansikuvan on tehnyt sarjakuvapiirtäjä Ville Pirinen. 

## Kappaleet
# 
# 
# 
# 
# 
# 

## Kokoonpano
* Julius Jääskeläinen – kitara
* Pekka Jääskeläinen – kitara 
* Janne Westerlund – kitara
* Jussi Lehtisalo – basso
* Tomi Leppänen – rummut
* Mika Rättö – kosketinsoittimet

;Vierailijat
*Ash Bowie – kitara (1, 4)

## Lähteet
*Circle: Infektio Finnmusic.

### Viitteet
Luettelo YK:n pakkausnumeroista 2701–2800

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **2701–2800**.

## YK-numerot 2701–2800

## Katso myös
*Luettelo YK:n pakkausnumeroista 2601–2700
*Luettelo YK:n pakkausnumeroista 2801–2900

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.
*1-Pentoli, ChemSpider, viitattu 22.2.2015.

## Lähteet
Javi Muñoz

**Javier "Javi" Muñoz Jiménez** (s. 28. helmikuuta 1995 Parla, Espanja) on espanjalainen jalkapalloilija. Hän edustaa espanjalaista Real Madrid Castillaa ja on pelipaikaltaan hyökkäävä keskikenttäpelaaja.

## Seurajoukkueura
Muñoz liittyi paikallisseura CD Parla Escuelasta Real Madridin nuorisoakatemiaan vuonna 2006 ollessaan 11-vuotias. Hänet nostettiin vuonna 2014 seuran C-joukkueeseen, joka pelasi maan neljänneksi korkeimmalla sarjatasolla Tercera Divisiónissa.

Vuoden 2014 syyskuussa Muñoz sai kutsun seuran reservijoukkueeseen ja teki ensiesiintymisensä ottelussa Amorebietaa vastaan. 1. joulukuuta 2014 hänet nimettiin edustusjoukkueen 17-miehiseen kokoonpanoon Copa del Reyn pudotuspelien toiseen osaotteluun UE Cornellàa vastaan.

Seuraavana päivänä Muñoz pääsi pelaamaan ensimmäisen ottelunsa edustusjoukkueessa, kun hän korvasi kentältä vaihtoon otetun James Rodríguezin ottelun 63. peliminuutilla.

## Lähteet

## Aiheesta muualla
* Javi Muñozin esittely Real Madridin virallisella sivustolla 
* Javi Muñozin tilastot Soccerway-sivustolla
Plain Ride

**Plain Ride** on vuonna 2004 perustettu suomalainen rockyhtye, joka on julkaissut viisi studioalbumia. Sen johtohahmona toimii myös Circlessä ja Pharaoh Overlordissa soittava kitaristi-laulaja Janne Westerlund, joka perusti Plain Riden alun perin vain yhden albumin levyttämistä varten. Plain Ridea pidetään yhtenä Suomen merkittävimmistä vaihtoehtorockia soittavista yhtyeistä ja sitä on kutsuttu jopa 2000-luvun parhaaksi suomalaiseksi yhtyeeksi.

## Diskografia
**[[Oh the Flow]]* (2005)
**[[Strange Trial]]* (2007)
**[[House on the Hill]]* (2009)
**[[Stonebridge]]* (2011)
**[[Skeleton Kites]]* (2014)

## Lähteet
*Plain Ride Discogs.

### Viitteet
Bovellan

**Bovellán**, **Bovellan** on seuraavien henkilöiden sukunimi:

*Riitta-Liisa Bovellan (s. 1972), pikajuoksija
*Teuvo Bovellán, muusikko

;Entisenä nimenä
*Edvin Laine, ent. *Bovellán* (1905–1989), teatteri- ja elokuvaohjaaja
*Pekka Nurmiranta, ent. *Bovellan* (1887–1941), kansanedustaja, Neuvostoliittoon loikannut toimittaja
*Onni Palaste, ent. *Bovellán* (1917–2009), sotakirjailija
Matti Roiha

**Matti Roiha** () oli suomalainen kauppias, joka perusti paperitehtaan Simpeleelle ja pyrki hyödyntämään Hiitolanjoen koskia teollista tuotantoa varten. 

Roihan vanhemmat olivat Petter Roiha ja Maria Repo. Kiertokoulun käynyt Roiha perusti siirtomaatavarakaupan Lappeenrantaan 1886, mutta siirtyi parin vuoden päästä tukkukauppiaaksi Viipuriin. Hän hankki Hiitolanjoen Juvankosken omistukseensa 300 markalla 1896, liittyen suunnitelmaansa perustaa Simpeleelle paperitehdas. Ensin hän kuitenkin rakennutti alueelle sahalaitoksen 1899. Lumppua raaka-aineena käyttävälle tehtaalle Roiha sai luvan samana vuonna. Tehtaan suunnitteli ruotsalainen Leonard Leffner ja 780 000 markkaa maksanut paperikone tilattiin Englannista. Roiha myi tehtaansa perustetulle Paperitehdas Osakeyhtiö Atlakselle, johon hänen yhtiökumppaneikseen tuli kolme muuta henkilöä ja jonka toimitusjohtajaksi hän alkoi. Yhtiöllä oli taloudellisia vaikeuksia ja sen tuotanto keskeytyi 1901. Kun sitä rahoittanut Suomen Maanviljelys- ja Teollisuuspankki ajautui konkurssiin 1902, tehtaalle kävi samoin. Konkurssipesän kiinteän omaisuuden osti omistukseensa vuorineuvos Seth Sohlberg, koneet myytiin Saksaan. Roiha hankki sitten Hiitolanjoesta nimiinsä Ritakosken myllyn lankatehtaan perustamista varten, mutta teki henkilökohtaisen vararikon vuoden päästä. Hän sai myös pietarilaiset sijoittajat hankkimaan Hiitolanjoen Kangaskosken puuhiomoa varten. He perustivat kahden suomalaisen kanssa 1901 Kangaskoski Aktiebolag -yhtiön, joka teki kuitenkin konkurssin kaksi vuotta myöhemmin. Roiha itse hankki 1902 omistukseensa Tatarovin paperitehtaan Venäjältä, mutta sekin joutui konkurssiin 1907, minkä jälkeen Roiha luopui teollistamishankkeistaan. Vaikka Roihan alulle panemat investoinnit eivät menestyneet, Metsä Board Simpeleen tehtaan juuret ovat silti hänen toteuttamissaan toimissa.  

Roihan puoliso vuodesta 1887 oli Aleksanda Kodelewsky.

## Lähteet
Kuittinen (täsmennyssivu)

**Kuittinen** on paikkakunta ja sukunimi:

* Kuittinen, paikkakunta Venäjän Karjalassa

## Sukunimi
* Ilari Kuittinen, yritysjohtaja, toinen pelitalo Housemarquen perustajista
* Juho Kuittinen (1889–1956), talonomistaja, kunnallisneuvos ja kansanedustaja (SDP)
* Kaj Kuittinen (1948–2025), säveltäjä, muusikko
* Luka Kuittinen (s. 2003), jalkapalloilija
* Markku Kuittinen (1948–2012), purjelentäjä
* Markku Kuittinen (s. 1962), fysiikan professori
* Outi Kuittinen (s. 1962), Itä-Suomen yliopisto professori ja ylilääkäri
* Risto Kuittinen (s. 1946), Geodeettisen laitoksen ylijohtaja, professori
* Sonja Kuittinen (s. 1990), näyttelijä ja muusikko
* Tuula Kuittinen (ent. *Ikonen*, ent. *Kuittinen*, nyk. *Tuula Ikonen-Graafmans*, s. 1947), Keskustan ent. kansanedustaja
* Tuuli Kuittinen (s. 1964), elokuvaleikkaaja
* Viljo Kuittinen, saarnaaja, kuittislaisuuden perustaja
Åke Roschier-Holmberg

**Åke Mauritz Roschier-Holmberg** () oli suomalainen asianajaja ja Roschier Asianajotoimiston perustaja. Hän toimi muun muassa Suomen Asianajajaliiton puheenjohtajana.

## Elämä
Roschier-Holmbergin vanhemmat olivat liikemies Julius Mathias Holmberg ja Anni Ainikki Roschier. Tultuaan ylioppilaaksi 1924 Roschier-Holmberg aloitti lainopin opiskelun, suoritti ylemmän oikeustutkinnon 1931 ja sai varatuomarin arvon 1934. Roschier-Holmberg osallistui talvi- ja jatkosotaan kapteenina.

Roschier-Holmberg aloitti asianajotoiminnan jo toimiessaan auskultanttina varatuomarin arvon saamiseksi. Vuonna 1936 hän hankki omistukseensa Helsingin raastuvanoikeuden raatimieheksi siirtyvän asianajajan Lars Gestrinin ja Suomen ensimmäisen naispuolisen asianajajan Agnes Lundellin asianajotoimistot ja perusti oman toimiston. Vuonna 1947 toiseksi osakkaaksi toimistoon tuli Arne Waselius, joka oli työskennellyt toimistossa apulaisena vuodesta 1944 alkaen, ja asianajotoimiston nimeksi tuli Roschier-Holmberg & Waselius. Roscher-Holmberg työskenteli toimiston osakkaana kunnes hän jäi eläkkeelle vuonna 1972.

Roschier-Holmberg osallistui aktiivisesti asianajajien ja lakimiesten järjestöjen toimintaan Suomessa ja ulkomailla sekä julkaisi alaa koskevia artikkeleita sanomalehdissä ja lainopillisissa aikakauskirjoissa. Hän toimi Suomen Asianajajaliiton varapuheenjohtajana 1960–1966 ja puheenjohtajana 1968–1972, Suomen Lakimiesliiton hallituksen jäsenenä 1947–1956, joista viimeiset neljä myös varapuheenjohtajana, Suomen lainopillisen yhdistyksen hallituksen jäsenenä 1967–1975 sekä International Bar Associationin hallintoneuvoston jäsenenä 1963–1972. Roschier-Holmberg toimi myös useissa luottamustehtävissä liike-elämässä muun muassa autokaupan järjestöjen puheenjohtajana, Helsingin säästöpankin isännistön puheenjohtajana sekä useiden yritysten hallitusten jäsenenä. Hän toimi asianajajalakia ja kauppalakia valmistelleiden komiteoiden jäsenenä. Roschier-Holmberg kutsuttiin Suomen Asianajajaliiton kunniajäseneksi vuonna 1972, ja hänelle myönnettiin laamannin arvonimi vuonna 1977.  

Roschier-Holmbergin puoliso vuodesta 1932 oli Eili Margaretha Schroderus. Margaretha Mickwitz oli heidän tyttärensä.

## Lähteet
Heimtalin kartano

**Heimtalin kartano** (, ) on kartano Viljandin kunnassa,  Viljandimaalla Virossa.

## Historia
Kartano mainitaan asiakirjoissa jo vuonna 1528. Se kuului vuodesta 1789 aina maareformiin asti von Sievers -suvulle. Nimen kartanolle antoi Peter Reinhold von Sievers rakastettunsa Luise Heimenthalin mukaan. Päärakennuksen suunnitteli sama mies saatuaan ensin kirjeitse J.W. Goetheltä vihjeitä arkkitehtuuriin liittyvästä kirjallisuudesta. Rakennus valmistui vuonna 1855. Aikoinaan kartanoon kuului yli 40 sivurakennusta. Nykyisin päärakennuksessa toimii Heimtalin koulu.

## Heimtalin entinen kehätalli

Lähes raunioina ollut kehänmuotoinen kivestä ja tiilestä vuosina 1858-1861 pystytetty tallirakennus korjattiin 2010-luvulla. Pyöreän rakennuksen läpimitta on lähes 200 metriä. Nykyään siellä sijaitsee urheilusali, kirjasto ja hevoskasvattamo.

## Heimtalin entinen juustola

Kartanon entisessä puistossa on ulkonäöltään mielenkiintoinen rakennus, jota usein on kutsuttu metsästyslinnaksi tai viinapolttimoksi. Se on kuitenkin rakennettu kartanon juustolaksi vuosina 1857-1858. Sveitsiläinen juustomestari Johann Hoferin johdolla täällä valmistettiin juustoa tiettävästi aina vuoteen 1938 saakka.
Suorakaiteen muotoisen rakennuksen neljässä kulmassa on suuret massiiviset pyöreät tornit, jotka on tehty harmaasta kivestä. Juustola, joka kunnostettiin ravintolaksi 1980-luvulla, on nykyisin yksityisomistuksessa.

## Lähteet
Titi

**Titi** voi tarkoittaa ainakin seuraavia:

*titit (*Callicebus*), uakarien heimoon kuuluva apinoiden suku, kymmeniä eri lajeja
*Ti-Ti Nalle (myös *Titi-nalle*), suomalainen satuhahmo
*Titisee, järvi Schwarzwaldissa Saksassa

## Etunimi
*Kristiinan puhuttelunimi
*Titi Buengo (s. 1980), angolalainen jalkapalloilija
*Titi Essomba (s. 1981), kamerunilainen jalkapalloilija